Uenigheten omkring ministersosialisme kulminerte rundt 1900, etter at den franske sosialdemokraten Alexandre Millerand var gått med som handelsminister i Waldeck-Rousseaus borgerlige regjering. Lignende problemer oppsto snart også i en rekke andre partier, og spørsmålet rundt ministersosialisme var i flere år et hovedspørsmål innen Den andre internasjonalen.